– Мяне шчыра зацікавіў даступны, а галоўнае танны метад работы з эфектыўнымі мікраарганізмамі, таму дзялюся спосабам прыгатавання мікробнага саставу: у літры сыроваткі развядзіце чайную лыжку смятаны, затым у літры вады развядзіце сталовую лыжку мёду, змяшайце абодва растворы і давядзіце вадой да 10 літраў. Для паляпшэння дзейнасці мікраарганізмаў можна дадаць яшчэ 10 грамаў дрожджаў. Атрыманую вадкасць захоўвайце каля двух тыдняў у цёмным месцы ў шкляным або пластыкавым посудзе. Расход гатовага раствору пры паліве раслін складае не больш за сталовую лыжку на 10 літраў вады. Выкарыстоўваючы гэты сродак, варта ведаць, што мікробы гінуць ад раствору соляў, кіслот, шчолачаў у глебе, таму пра каранёвыя падкормкі агародніны ўгнаеннямі давядзецца забыцца. Аднак зусім без “хіміі” вырасціць ураджай складана – застаецца ліставая падкормка раслін. І ўсё ж такі, асноўны догляд за імі заключаецца ў перыядычным паліве з абавязковым дабаўленнем бактэрый у ваду.